CONVOCATÒRIA 2016 ESCOLA D'ESTIU UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3675)
  + [Valencià](/va/acuerdo/3675)






Selector de idioma

Leer

* [Español](/es/acuerdo/3675)
* [Valencià](/va/acuerdo/3675)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA 2016 ESCOLA D'ESTIU UNIVERSITAT D'ALACANT[Butlletí Oficial Universitat d'Alacant](/ca/Publicacion)
===============================================================================================================

Secretaria General

Butlletí Oficial Universitat d'Alacant





CONVOCATÒRIA 2016 ESCOLA D'ESTIU UNIVERSITAT D'ALACANT

Data d'aprovació
:   25/04/2016

Data de publicació
:   26/04/2016

Òrgan competent
:   Vicerector de Cultura, Esports i Politítica Lingüística

Secció
:   CONVOCATÒRIES I CONCURSOS

* [Anàlisi](#analisis)

* [Ver acuerdo en formato **PDF**](/pdf.asp?pdf=3675.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3675)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3675)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA 2016 ESCOLA D'ESTIU UNIVERSITAT D'ALACANT&url=https://www.boua.ua.es/va/acuerdo/3675)

**Títol:** CONVOCATÒRIA 2016 ESCOLA D'ESTIU UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Vicerector de Cultura, Esports i Politítica Lingüística

**Data d'aprovació:** dilluns, 25 d'abril de 2016

CONVOCATÒRIA 2016 ESCOLA D’ESTIU UNIVERSITAT D’ALACANT

El Vicerectorat de Cultura, Esports i Política Lingüística, a través del Servei d'Esports, convoca l'Escola d'Estiu d'acord amb les següents bases:

1. REQUISITS DE PARTICIPACIÓ

Podran participar en aquesta convocatòria, els fills i filles:

a) Del PDI i PAS de la Universitat d’Alacant reconegut estatutàriament que estiga en actiu quan acabe el termini de presentació de sol·licituds.

b) De la parella que mantinga una relació afectiva de convivència estable i permanent amb algun membre del col·lectiu de PDI o PAS de la Universitat d'Alacant, que es trobe en el supòsit anterior, sempre que s'acredite fefaentment aquesta relació de convivència.

c) De l'alumnat de la Universitat d'Alacant amb matrícula ordinària en el curs 2015-2016, i que acredite ser estudiant de primer, segon o tercer cicle, Grau, Màster i Doctorat dels títols que tinguen caràcter oficial i validesa en tot el territori nacional als quals es refereix l'art. 37 de la Llei Orgànica 6/2001, de 21 de desembre d'Universitats, en la redacció donada per la Llei Orgànica 4/2007, de 21 d'abril.

d) Del personal contractat per la Fundació General de la Universitat d'Alacant (FGUA), del Centre Superior d'Idiomes i del Taller Digital.

En tots els casos, la data de naixement de les i els xiquets participants ha d'estar compresa entre el 01/01/2000 i el 31/12/2012.

2. NOMBRE DE PLACES

375 places.

3. DATES I HORARI

L'Escola d'Estiu es desenvoluparà durant els dies laborables compresos entre el 27 de juny i el 29 de juliol de 2016.

Es podrà realitzar la inscripció d'acord amb les següents opcions:

a) Període complet: del 27 de juny al 29 de juliol

b) Període 1: del 27 de juny al 15 de juliol

c) Període 2: del 18 al 29 de juliol

L'horari de l'escola serà de 8:30 a 14:30 h. S'estableix un període de recepció de participants de 8:15 a 8:30 h, i de recollida de 14:30 a 14:45 h.

4. PREU

Període complet:

Primera inscripció: 170 €

Segona inscripció i successives: 150 € cadascuna

Període 1 / Període 2:

Primera inscripció: 110 €

Segona inscripció i successives: 100 € cadascuna

Com a requisit imprescindible s'ha fixat el pagament d'una fiança de 30 € per xiqueta o xiquet que s'abonarà en el compte corrent del Banc Sabadell ES36 4721 5092 15 6658622074, en concepte de reserva de plaça. Aquesta quantitat es descomptarà de l'import total de matrícula.

En el justificant del pagament, haurà de constar el concepte “\*EV16” i el nom de la xiqueta o xiquet.

No es retornarà l'import de la fiança tret que el motiu d'exclusió siga no complir els requisits o no haver obtingut plaça.

5. DESCRIPCIÓ DEL PROCÉS

Tota la informació relativa al procés estarà disponible en la pàgina web del Servei d'Esports:

<http://sd.ua.es/va/escola-estiu>

5.1. PREINSCRIPCIÓ

El termini de presentació de sol·licituds finalitzarà el 20 de maig, a les 14:00 h.

El formulari de sol·licitud es troba disponible en la següent adreça

<http://sd.ua.es/va/escola-estiu/inscripcions.html>

El formulari imprés es presentarà en el Registre General de la Universitat d'Alacant o als registres auxiliars situats a les secretaries de centre i a la Seu d'Alacant (o bé per qualsevol dels mitjans que estableix l'article 38.4 de la Llei de Règim Jurídic de les Administracions Públiques i del Procediment Administratiu Comú).

Junt al formulari s'acompanyarà la següent documentació:

- Justificant de l'abonament de la fiança (30 €).

- Informe de vida laboral i justificació del tipus de contracte (temps parcial o complet) actualitzats per a les mares i pares que no pertanyen a la plantilla de la UA.

- En cas que una de les persones sol·licitants siga estudiant universitària en una altra universitat diferent a la UA, fitxa informativa dels seus estudis que incloga el nombre crèdits matriculats.

- Únicament per a noves inscripcions: còpia de les pàgines del llibre de família on figuren mare, pare i filles i fills inscrits.

- Certificat del responsable de recursos humans del personal al que es refereix el punt 1.d) de la present convocatòria.

5.2 SELECCIÓ

A partir del 27 de maig es publicarà la llista provisional d'admissions i exclusions en l'Escola d'Estiu i s'obrirà un termini de reclamacions.

Juntament amb aquesta resolució es publicarà també el termini per a abonar la resta de l'import de la matrícula.

A partir del 10 de juny es publicarà la llista definitiva de persones admeses i excloses. Aquesta resolució contindrà la distribució per grups d'edat de les i els participants, així com la data de la reunió informativa amb les mares i els pares.

En cap cas s'admetran canvis de grup.

En el cas que el nombre de sol·licituds siga superior al nombre de places oferides, s'aplicarà el següent barem:

Apartat 1:

- Si tots dos membres de la parella treballen/estudien a la UA, en la FGUA, Centre Superior d'Idiomes, Taller Digital o si es tracta de famílies monoparentals …10 punts.

- Si tots dos membres treballen/estudien i només una o un d'ells treballa/estudia a la UA …7 punts.

- Si només un membre de la parella treballa/estudia i ho fa a la UA … 4 punts.

Apartat 2: Per la vinculació de qui signa la sol·licitud:

- El personal treballador a temps complet, alumnat de primer, segon cicle i grau, matriculat almenys de 60 crèdits i alumnat de Màster i Doctorat … 7 punts.

- El personal treballador a temps parcial i alumnat de primer, segon cicle i grau matriculat de menys de 60 crèdits … 3 punts.

En cas d’empat entre sol·licituds en la puntuació final, aquestes es resoldran per mitjançant sorteig. En aquest sorteig, la unitat familiar es considerarà com una opció indivisible.

6. COMISSIÓ

President: vicerector de Cultura, Esports i Política Lingüística.

Secretari: director del Servei d'Esports.

Vocals:

1 representant de CCOO.

1 representant de FETE-UGT.

1 representant de SEP.

3 representants de l'Administració.

1 representant del Consell d'Estudiants.

Així mateix, podran assistir 1 representant de CGT, 1 representant de CSIF i 1 representant de STEPV-Iv, que tindran veu, però no vot.

Alacant, a 25 d’abril de 2016

Carles Cortés Orts

Vicerector de Cultura, Esports i Política Lingüística

Anàlisi
-------

:   **Modificat per:**

    * [Detalle
       CORRECCIÓ D'ERRORS DE LA CONVOCATÒRIA 2016 ESCOLA D'ESTIU UNIVERSITAT D'ALACANT](/va/acuerdo/3679)
      28/04/2016





[Carretera Sant Vicent del Raspeig s/n  
03037 Sant Vicent del Raspeig - Alacant  
 Tel. 64 426 7862 - Fax 08 837 4996](https://www.google.es/maps/@82.592986,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12024&trk=tyah&trkInfo=tarId%5I7023695895581%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)